rlitschk/wikidir huggingface dataset:
Wondra und Zwickl woan a Duo, wos aus Ferry Wondra (1905 - 1976) und Ludwig Zwickl (1906 - 1975) bestaundn hod, de wos aa aso feste Hawara woan. Se woan 1928–1975 seah eafoigreich mid eahnan Gsangl und mid untahoitsauman Doppekonfaraunzn. Aufdredn sans im Weana Ronacher und aa im Simpl, wos 12 Joah laung a fixa Bstaundtäu vom Programm gwesn san. Owaraa im Rundfunk und im Fernsehn hod mas oft segn kennan. Tourneen haums aa gmocht, duach Estareich und Deitschlaund, und se woan aa in de Niederlaunde und in da Schweiz. Es hod in dera Zeid auf jen Foi praktisch kaan "Bunten Abend" gem, bei dems ned dabei woan. Eahna Programm, des wos „Wondralitäten & Zwickelein“ gnaunnt hom, güüt ois tipisch fian Weana Humor. Fimpf Joahzehnt hod si eahnan Publikum reglrecht zawuzlt iwa eahnare Schmäh, des zum Täu aa ausm Huat aussegschom haum. "Wie Böhmen noch bei Österreich war", "Kelten", "Vorstadtgeschichten", "Atilla", "Philosophie-Doppel-Conference", *"Oper", "Wondra und Zwickl stellen sich vor", "Antipoden", und letztlich "Wenn der Hund mit der Wurst über'n Eckstein springt". Auf iagnwööche Kustüm haums prinzipiöö vazicht. Bei de Konfaraunzn woa da Wondra imma da Deppate, owa mit dem hod beim Publikum seine Meta gmocht. Da Gscheite woa ollawäu da
De Tschauner-Bühne is a Theata im 16. Hieb (Ottakring) in Wean, wos hauptsächlich ois Stegreifbühne vawendt wiad (Stegreif haaßt, doss zwoara Konzept gibt, um wos s in an Stickl geht, owa sunst is da Text ausn Huat). Nem dem gibz obaraa Kabaree, Konzeat und aundare Kuituagschichtln zum segn. Augfaungt hoz mid da Tschauner-Bühne im Joah 1909. Do hod da Theatadirektoa Gustav Tschauner a Summabühne in da Bree (heite da 20. Hieb, Brigittenau) grindt. Da Sööbige haut daunn im 38a Joah (do hoda scho an Fuffzga am Buckl ghobt) de Karoline gheirot, de wos zwoa eascht neinzehne woa, owa ois Douchta von da Schaustölla-Famülie Rudolf de Bühne von de Öötan in de Ehe mitbrocht hod (de is in da Kendlastroßn in Ottakring gwesn). Se san mid eahnan Theata in de Ganglbauergossn umzogn, wos daun bis 1957gspüüt haum (während n Kriag sööba woa olladings Pause). Noocha sans noamoi umzoogn, in de Maroltingergossn 43, do homs 1959 in Spüübetrieb aufgnumman. Wia da Gustav Tschauner im Joah 1961 gstuam is, is de Bühne in a schwaare Krisn einegrutscht. Owa de Witwe woa zaach und hod uman Eahoit vom Theata grafft. Des hoz ned nua gschofft, sondan des Theata is wieda zu aana Instituziaun im
Die beiden Nachtwandler oder Das Notwendige und das Überflüssige is a Poss'n mit G'saung in zwaa Akt' vom Johann Nestroy. Des Stückl is 1836 entstaund'n und aum 6. Mai von dem Joahr ois Benefiz-Vuastöllung füa'n Nestroy easchtmois aufg'füaht wua'n. Da Lord Howart is im Gåsthof ohg'stieg'n, weul a zu seina Valobt'n Malvina foah'n mechtat, owa in da Nåcht wiad a von fünf Gauna üwafoi'n, de wås eahm ausraub'n woi'n. Da Faden, dea ollweu nåchtwand'ln tuat, daschreckt de fünfe so seah, dass' davaurennan und von de Wåchta eig'faungt wea'n kennan. Da Howart wüll sein' Retta Faden „glücklich machen“ und gråd in dem Moment kummt da Lord Wathfield mit da Malvina dazua. Da Wathfield zweifelt, dass glickli måch'n mit Göid allani meglich warat. Se wett'n, dass da Howart eascht daunn de Malvina heirat'n deaf, bis da Faden restlos glicklich is. Dea tuat inzwisch'n no imma weida nåchtwandeln und is beim Pumpf im Haus eig'stieg'n. Jetzt'n wiad a vadächticht, den sei Schwesta Hannerl belästicht zum hau'm. Aa de Babette vadächticht eahm, ihra untreu zum sei und da Strick sågt eahm gaunz empöat in Dienst auf. Da Strick kaunn sei Misstrau'n aa guat begründ'n: „Ich glaube von allen Menschen das Schlechteste, selbst von mir,
De Geodäsie is de Lehr' vo da Vamessung und Ohbüüdung vo da Eadn. Ma untascheidt zwischn: Hechare Geodäsie: theoretische physikalische, mathematische und astronomische Betrochtung Oigmoane Geodäsie: Praktische Messung auf da Baustöö oda fian Katasta Scho 350 v. Chr. hod ma gwusst, dass de Eadn a Kugl is, 250 v. Chr. hod da Eratosthenes iwa'n Sonnanstaund den Eadradius berechnat, dobei is a auf 5900 km kumman (in Wiaklikeit sans eppa 6371 km). De Eadn is owa leida koa exakte Kugl, sondan hod flochare Pole, is stoak strukturiat und praktisch ned mathematisch bschreibboa. Näherungsweis kaunst a Rotationsellipsoid heanehma. Aunstott vo da geometrischn Definition kau ma se owa aa a physikalische Definition iwalegn, des haßt, auf de Schweakroft bezogn. Flächn, wo de Schweakroft gleich groß is, nennt ma Äquipotentialflächn, de san zuaranaund wegn de Massninhomogenitätn, Störmassn und da Fliehkroft ned parallöö. De Äquipotentialflächn auf da Hechn vo da Meeresowaflächn, do is ma heagaungan und hods ois Geoid definiat. De lokole Lotrichtung steht noamäulaweis ned senkrecht auf de Eadowaflächn, aa ned senkrecht aufs approximiate Rotationsellipsoid, owa imma senkrecht aufs Geoid. Des Rotationsellipsoid kau lokoi auns Geoid aunpasst wean, z. B. des Bessel-Ellipsoid ois Grundlog fia de östareichische Laundesvamessung. De Punkte aun da Erdobaflächn miassn
Bim wiad de Weana Strossnbauhn gnaunt, wäus ollawäu so liab bimmlt. Se wiad vo den Weana Linian betriam und foaht auf Noamäuspur mit 600 V Gleichstrom. De Linianlängan beträgt 225 km und de Gleislängan 432,3 km. 2013 san 293,6 Millionan Leidl mitgfoahn. Mit 29 Linian hod de Weana Bim noch Melbourne, (Ost-)Berlin, St. Petersburg und Moskau des fünftgresste Strossnbauhnnetz vo da Wöd. Seit 1865 gibt's a Pferdetramwaylinie wo da Wiener Tramwaygesellschaft, seit 1872 hod eahnan de Neue Wiener Tramwaygesellschaft Konkurrenz gmocht. 1883 is de easchte Daumpftramway gfoahn, 1897 haums augfaungan mit da Elektrifiziarung. Pferdeeisnbauhna in da Prodastrossn, um 1872 M1-Triabwogn mit m3-Beiwogn in Grinzing „Amerikauna“ (Typn Z) auf da Linie 11, 1965 In den 1950er-Joahn san no zweiachsige Wogn wia de Typn L baut wuan (1976) Via Strossnbauhn-Generationan in da 2006 aufglossanan Remisn Breitensee aun da Linie 49 Düwag(lizenz)-Gelenktriabwogn aus de 60er und 70er-Joah vo SGP und de Lohner-Werke, Typn E1 mit de Beiwagaln c3 und c4 De Maunnheima aus de 80er-Joah vo Bombardier, Typn E2 mim Beiwagal c5 Da ULF (Ultra Low Floor, scheazhoft Unsa Lustigs Foahzeig) vo Siemens; Typen A (kuaza), A1 (kuaza mit Klima), B (launga) und B1 (launga mit Klima). Triabwogn E1 + Beiwogn c3 E1
Da Railjet is a Feanvakeahszug vo da ÖBB. Des is a Wendezug, dea aus sechs Zwischnwogn und an Steiawogn vom Typ Siemens Viaggio Comfort, sowia ana Taurus-Lok bsteht. Da Railjet is ana vo de schnööstn lokbspauntn Züge vo da Wöd, sei Höchstgschwindigkeit beträgt 230 km/h. Ea is aum 15. September 2008 da Öffantlichkeit vuagstöt wuan und seit Foahplaunwechsl 2008/2009 im Eisatz. 2012 hod a de tschechische Stootsbauhn suichane Züge bstööt. Railjet is aa a eigane Zugklassn. Taurus 91 81 1116 2yy-y bzw. 91 81 1216 2yy-y A-ÖBB (Siemens ES 64 U2 bzw. ES 64 U4) Bmpz 73 81 22-90 1xx-x A-ÖBB (Endwogn, zweite Klass) bzw. neu Bmpvz 73 81 84-90 1xx-x A-ÖBB (Endwogn, zweite Klass mit Radlabtäu) Bmpz 73 81 22-90 2xx-x A-ÖBB (zweite Klass) Bmpz 73 81 22-90 3xx-x A-ÖBB (zweite Klass) Bmpz 73 81 22-90 4xx-x A-ÖBB (zweite Klass) ARbmpz 73 81 85-90 5xx-x A-ÖBB (easchte Klass und Restaurant) Ampz 73 81 19-90 6xx-x A-ÖBB (easchte Klass) Afmpz 73 81 80-90 7xx-x A-ÖBB (Steiawogn und easchte Klass Business) De Tschechn haum an 1.-Klass-Wogn weniga, dofia no an 2.-Klass-Wogn mit an Radlabtäu: Lokomotiav 9181 1216 2xx-x A-ÖBB (Siemens ES 64 U4) Bmpz 73 54 20-91 00x-x CZ-ČD (zweite Klass
Kurt Sowinetz (* 26. Februar 1928 in Wean; † 28. Jänner 1991 aa do) woaraa estareichischa Voiksschauspüla. Da Kurt Sowinetz hod de meiste Zeit in Theatan in Wean goaweit. Nem dem hodara in a boa Füüm midgspüüt. Seit 1955 woara fix im Wiener Volkstheater aungaschieat. Gspüüt hoda owaraa im Theater in der Josefstadt, und ob 1976 isaraa a Ausaumblmitglied vom Burgtheater gwesn. 1982 haums eahm fia seine schauspülarischn Leistungan in Nestroy-Ring valiehn. Außadem hodaraa gsungan und Plottn gmocht, bekaunnt isa wuan mid aana Version von da Eiropahymne mid an weanarischn Text (Alle Menschen san ma z'wider). Zsamman min Helmut Qualtinger und min Walter Kohut woara a eafoigreichs Kabaree-Trio, ea woa dabei zuaständig fian melancholischn Täu mid leisaran Untatön. Sei Tochta, de Dunja, is emfois Schauspülarin wuan und is am Wiener Burgtheater augaschiat. Sei Ehrn-Grob is am Döblinga Friedhof in Wean (Gruppn 7, Reihe 1, Nummero 3), und im Joah 2008 is in Fluridsduaf (des is da 21. Hieb) de Sowinetzgasse noch eahm benannt wuan. Alle Menschen san ma zwider (1972) Hallelujah, der Huat brennt (1974) Baron Karl Bei die Schrammeln Blues von den Tabus (1977) Sowiesowinetz (1981) Da Jesus und seine Hawara (Wiener Evangelium) Es ist alles ned wahr (1979)
Walter Kohut (aa: Walter Kohout; * 20. November 1927 in Wean; † 18. Mai 1980 in Innsbruck) woaraa estareichischa Schauspüla. Wosa bsundas guat kenna hod, woa, zwielichtige Gstoitn mid an grindign Charakat zum spüün. Fia soiche Roin woara a gfrogta Doastölla und so hoda oft Machos, Klaakriminölle, Strizzis („Wife-Beater“) oda Rechtsradikale vakeapat in seina eiganan Oat, wo ma de Gwoittätigkeit hinta da Fassad nua gspiat hod, wos seinan Figuan a gwisse Tiafn gem hod. Sei Doastöllung am Wiener Volkstheater vom Franz Moor in Die Räuber vom Friedrich Schillers is beriehmt wuan (Regisseur woa da Gustav Manker). Und aa sei Alfred in de Geschichten aus dem Wiener Wald vom Ödön von Horváth (1961) im Fernsehn unta da Regie vom Erich Neuberg is legendea, do woan aa so Kaliba wia da Hans Moser, da Helmut Qualtinger und de Johanna Matz dabei. Zeascht woara mid da Schauspülarin Elfriede Irrall vaheirot, und daunn mit da Immy Schell, de wos de Schwesta woa von da Maria Schell. Bei de Drehoaweitn von dem Füüm Panische Zeiten is eahm am 14. Jänner 1980 da Kreislauf eigaungan, worauf a ins Koma gfoin is. Ea is aa nimma aufgwocht und noch a boa Monat gstuam. Sei Grob is am
p1 De Fischaua Vuabeag san a Higlkettn in de Guadnstoana Oipm zwischn Stoaföd und Neicha Wöd in Niedaöstareich. Da hechste Gipfl is da Kienbeag mit ana Hechn vo 650 m ü. A.. Je nochdem wosd hiwüsd, foahst noch Wöllaschduaf, Piaschting, Dreistedn, Muadmaunsduaf, Winznduaf, Fischau, Brunn, Emmerbeag, Dörfles oda Netting. Noch Wöllaschduaf, Piaschting und Dreistedn foahst vo Wean (A2 Ohfoaht Wöllaschduaf) oda Neistod iwa de 21er oda mim Zug (Kursbuachstreckn 521) oda mim Bus (Linie 7843). Noch Bod Fischau und Brunn foahst vo Wean (A2 Ohfoaht Wöllaschduaf) iwa de 21a bis zan Hornbach, duat rechts auf de 137er, vo Neistod direkt hi. In Fischau foaht aa da Zug (Kursbuachsteckn 521 und 522), wia aa da Bus (Linie 7845). Vo Fischau fiaht aa a kloans Straßl auf de Malleitn auffe (Richtung Dreistedn). Und in' Südn vo de Fischaua foahst vo Wean (A2 Ohfoaht Neistodt West) oda Neistodt iwa de 26er noch Weikaschduaf, duatn biagst rechts oh auf de 87er noch Winznduaf, Emmerbeag und Muadmaunsduaf. Noch Netting biagst bei da Teichmüh links oh. Diese Uatschoftn foaht aa da Autobus au (Linie 7845); auf Winznduaf und Dörfles foaht da Zug (Kursbuachsteckn 522). Noch Dörfles kummst vo Winznduaf iwa'n Römerweg. Da Kienbeag is da südlichste
A Hoibloata is a Materiai mid ana elektrischn Loatfehigkeit, de wo zwischn an Loata wia Kupfa und an Nedloata wia Glos liegt. A weidas Meakmoi vo de Hoibloata is, doss de Loatfehigkeit mid steigada Temperatua zuanimmt. Hoibloata spuin grod in da Elektrotechnik a wichtige Roin, wei ia Loatfehigkeit duach Dotiarung (d. h. duach Fremdatome) beeihflusst wean ko. Doduach kina Stromrichtunga und Schoitafunktiona festglegt wean. Hoibloata kina sei aus: Reinan Elementn: Silicon und Germanium san de wichtigstn An Vabund vo zwoa oda drei Elementen Organischn Vabundstoffn (organic compounds) Hoibloata san fia de Eletrotechnik so wichti, dass inzwischn a oagnas Fochgebiet, de Hoibloatatechnik, gibt. Koa Chip, koa Mikroprozessor, koa Computer, koa Smartphone, koa Digitalkamera und koa Photovoltaikolog dad ohne Hoibloata funktionian. A Mikroprozessor A Chip A Photovoltaik Element Commons: Halbleiter – Sammlung vo Buidl, Videos und Audiodateien Ioffe-Institut St.Petersburg – Physikalische Daten zu Halbleitermaterialien (engl.) Flash-Animation zur Stromleitung bei Halbleitern (dwu-Unterrichtsmaterialien) 3D-Animationen zum Thema Nitzsche, Karl, Bauch, Jürgen (Herausgeber) (Hrsg.): Funktionswerkstoffe der Elektrotechnik und Elektronik. 2., stark überarb. Aufl. Auflage. Dt. Verl. für Grundstoffindustrie, Leipzig 1993, ISBN 3-342-00524-6, S. 52, 172.
Da Bewertete Standard-Trittschoipegl L'nT,w [dB] (dt. Bewerteter Standard-Trittschallpegel) is a frequenzunohhängige Einzoihaungob fia de Beurtäulung vom Trittschoischutz vo Deckn und Stiagn. Wäu da Standard-Trittschoipegl frequenzohhängig is, des haßt fia jede Frequenz an aundan Wert hod, drum hod ma den bewertetn Standard-Trittschoipegl ois Eizoihaungob eigfiaht. Genauso wia beim bewertetn Schoidämm-Moß und da bewertetn Standard-Schoipegldiffarenz hod ma in da ÖNORM EN ISO 717-2 a Bezuagskuavn im Frequenzbereich vo 100 bis 3150 Hz bei Terzbandl und vo 125 bis 2000 Hz bei Oktavbandl. De Bezuagskuavn wiad so laung um gaunze dB zua Messkuavn vascho'm, bis de Summe vo oin ungünstign Ohweichungan so groß wia megli, owa ned meah wia 32 dB (Messung in 16 Terzbandl) oda 10 dB (Messung in 5 Oktavbandl) wiad. Nua de ungünstign Ohweichungan wean berücksichtigt, des haßt, wo da Messwert hecha is wia da Bezugswert. Da Wert vo da vaschoban Bezuagskuavn bei 500 Hz is da bewertete Standard-Trittschoipegl. Um a Aussag driwa zan enthoidn, wia's in de aundan Frequenzbandln ausschaut, kennan aa no Spektrum-Aupassungswerte aunge'm wean. Im Gegnsotz zan Luftschoi, wo de Schoipegldiffarenz zwischn Sende- und Empfaungsraum auge'm wiad (de suitat meglichst groß sei), nimmt ma ois Grundlog fian Trittschoischutz ihn mittlan Schoipegl vom Empfaungsraum ois Kenngressn hea (dea
De Dynamische Steifigkeit s' [MN/m³] is a Kenngressn fias Fedarungsvahoidn vo Dämmschichtn und wiad ois Quotient vom dynamischn E-Modui und da Dickn berechnat. Se is dohea koa Materiäukonstauntn. s ′ = E d y n d {\displaystyle s'={\frac {E_{dyn}}{d}}} mit: s' ... Dynamische Steifigkeit [MN/m³] Edyn ... dynamischa E-Modui [MN/m²] oda [MPa] d ... Dickn vo da Dämmschicht [m] De Dynamische Steifigkeit wiad ois Kenngressn fia Trittschoidämmungan vawendt. A meglichst kloana Wert warad aum gscheidastn. Beispü: 10 cm XPS: s' = 150 MN/m³ 10 cm EPS: s' = 25 MN/m³ 4 cm elastifiziats EPS: s' = 3,8 MN/m³ 2 cm elastifiziats EPS: s' = 7,5 MN/m³ 3 cm Mineroiwuin: s' = 6 MN/m³ Akustik Trittschoipegl Bewerteta Standard-Trittschoipegl
Da Stone Cold Steve Austin (* 18. Dezember 1964 in Austin, Texas, USA) is a US-amerikanischa Wrestler. Sei erfoigreichste Wirkungsstättn wor de WWE. Sei aktive Karriere hod da Stone Cold beendt, er erscheint owa trotzdem nu öftas bei da WWE ois Special Referee. Da Austin is laut deitscha Wikipedia ca. 185 cm und laut englischa 188 cm groß. Da Austin wor a Brawler. Des hoast sein Kampfstü wor ned recht technisch. Aussa a poar Slams und Suplessen hod da Austin Standardgriff wie de Arm- oda Headlocks vawendt. Da Stone Cold hod si hauptsächli auf sei Kondi und sei Kroft valossn, dadurch wor a a ernstzunehmenda Gegna. Ringbegleitungen: Col. Robert Parker (WCW), Debra (WWF), Lady Blossom (WCW), Paul E. Dangerously (WCW), Ted DiBiase (WWF) DVDs: „Stone Cold Steve Austin: What?“, „The Stone Cold Truth“, „The Legacy of Stone Cold Steve Austin“ Er hod de meistn WWF Main Events bestrittn. Commons: Professional wrestlers – Sammlung vo Buidl, Videos und Audiodateien Profü bei WWE.com Profü bei Genickbruch.com Profü bei Cagematch.de
Wärme is a Fuam vo Energie, und zwoa de Bewegungsenergie vo de Moleküü. De Moleküü vo an koidn Keapa schwingan laungsama, ois wia de vo an woaman. Bei -273 °C bewegn sa se praktisch goa nimma. De Eiheit vo da Wärme is Joule. [Q] = J. Wärme is a Austauschgressn. Bei zwoa Keapan mit untaschiedlicha Temperatua fliaßt de Wärme imma vom woaman zan koidn, des kau duach Wärmestrohlung, Wärmeströmung (Konvektion) oda Wärmeleitung eafuign. Wärmestrohlung: Jeda Keapa sendt elektromagnetische Strohlungsenergie aus, de aun koan Träga bundn is. Waun diese Strohlung auf a Materie trifft, wiad's in Wärmebewegung vo de Moleküü umgsetzt, z. B. Sunnanstrohlung. Wärmeströmung (Konvektion): Wärme kau duach se bewegande Gase oda Flüssigkeitn mittraunsportiat wean. De Ursochn fia de Bewegung san Druck- oda Temperatuauntaschiede, z. B. Golfstrom. Wärmeleitung: eafuigt duach Schwingungsaustausch vo beinaunda liagandn Täuchen v. a. in Festkeapan. A jeds Moleküü iwaträgt de Schwingungsenergie aufs nächste, bleibt owa söwa auf sein Plotz, z. B. Suppnlöffl. Wärme und Feichtn Wärmestrom Wärmestromdichtn Wärmekapazität Wärmespeicharung
De Spezifische Wärmekapazität c [J/kgK] is de Wärmemenge, dest brauchst, um oa Kilo vo an Stoff um oa Kelvin zan eawärman. c = Q m ⋅ Δ T {\displaystyle c={\frac {Q}{m\cdot \Delta T}}} mit: c ... Spezifische Wärmekapazität [J/kgK] Q ... Wärmeenergie [J] ΔT ... Temperatuadifferenz [K] oda [°C] Beispü: Wossa hod a Spezifische Wärmekapazität vo 4200 J/kgK. Wärme und Feichtn Wärmestrom Wärmekapazität
De Wärmeleitfähigkeit λ [W/mK] is a Stoffkonstauntn. Se gibt ihn Wärmestrom in Watt au, dea duach an Quadrotmeda vo ana 1 m dickn Schicht vo an Stoff duachgleit' wiad, waun da Temperatuauntaschied 1 K beträgt. Des entspricht da Wärmemenge in Joule, de in 1 s duach a 1 m² große und 1 m dicke Schicht dringt, waun da Temperatuauntaschied ebmfois 1 K beträgt. Se hängt oh vo da Dichtn bzw. dem Porengehoid vom Stoff. Waun da Stoff feicht wiad, steigt de Wärmeleitfähigkeit bis in Himml, drum suitast schaun, dass de Dämmung ned noss wiad. Luaft hod a seah guade Wärmeleitfähigkeit vo 0,024 W/mK, bei dickan Luaftschichtn kummts owa zua Konvektion, des haßt, de Luft zirkuliat und nimmt de Wärme mit. Beispü: Stoi: 60 W/mK Stoibedau: 2,3 W/mK Vuiziaglmauaweak: ~0,7 W/mK Hochlochziaglmauawerk: ~0,17 W/mK Wärmedämmung (EPS - expandiats Polystyrol): 0,04 W/mK Wärmedämmung (XPS - extrudiats Polystyrol): 0,032 W/mK Wärmedämmung (Stoa- und Gloswuin): 0,035 W/mK Koikzementputz: 0,8 W/mK Huiz: ~0,12 W/mK Schüttung (Saund, Splitt, Kias): 0,7 W/mK Wärme und Feichtn Wärmeduachlosswidastaund Wärmeduachgaungswidastaund Wärmeduachgaungskoeffizient
Da Wärmeduachlosswidastaund R [m²K/W] gibt ihn Widastaund vo an Materiäu au, den wos dieses ihm Duachgaung vo ana Wärmeleistung vo an Watt entgegnsetzt. R = Δ T q {\displaystyle R={\frac {\Delta T}{q}}} mit: R ... Wärmeduachlosswidastaund [m²K/W] ΔT ... Temperatuadiffarenz zwischn innan und außn [K] q ... Wärmestromdichtn [W/m²] Bei plaunparallöön Schichtn rechnast da ihn Wärmeduachlosswidastaund iwa de Dickn und de Wärmeleitfähigkeit aus: R = d λ {\displaystyle R={\frac {d}{\lambda }}} mit: R ... Wärmeduachlosswidastaund [m²K/W] d ... Dickn vo da Schicht [m] λ ... Wärmeleitfähigkeit [W/mK] Wärme und Feichtn Wärme Wärmeüwagaungswidastaund Wärmeduachgaungswidastaund Wärmeduachgaungskoeffizient
Da Wärmeüwagaungskoeffizient α [W/m²K] gibt de Wärmeleistung au, de vo ana 1 m² großn Owaflächn vo an Stoff auf de berührande Luaft und umkeaht iwageht, waun da Temperatuauntaschied 1 K beträgt. α = Q A ⋅ ( T 1 − T 2 ) ⋅ Δ T {\displaystyle \alpha ={\frac {Q}{A\cdot (T_{1}-T_{2})\cdot \Delta T}}} mit: α ... Wärmeüwagaungskoeffizient α [W/m²K] Q ... üwatrogane Wärmemenge [W] T1 und T2 ... Temperatua vom Materiäu bzw. vo da Luaft [K] ΔT ... Temperatuauntaschied [K] Wärme und Feichtn Wärme Wärmeüwagaungswidastaund
Da Wärmeüwagaungswidastaund Rs [m²K/W] is da Widastaund vo an Materiäu, den wos dieses ihm Üwagaung vo ana Wärmestrohlung vo 1 W in de umgebande Luaft entgegnsetzt, waun de Flächn 1 m² und da Temperatuaunterschied 1 K beträgt. Des is da Kehrwert vom Wärmeüwagaungskoeffizientn. R s = 1 α {\displaystyle R_{s}={\frac {1}{\alpha }}} mit: Rs ...W ärmeüwagaungswidastaund [m²K/W] α ... Wärmeüwagaungskoeffizient [W/m²K] Bei an Außnbautäu untascheidt ma zwischn: Innara Wärmeüwagaungswidastaund Rs,i: Wärmeohstrohlung vo da Innenluaft aufn Bautäu. Rs,i = 0,04 m²K/W Aißara Wärmeüwagaungswidastaund Rs,e: Wärmeohstrohlung vom Bautäu auf de Außnluaft. aufwärts: Rs,e = 0,10 m²K/W horizontoi: Rs,e = 0,13 m²K/W ohwärts: Rs,e = 0,17 m²K/W Wärme und Feichtn Wärmeduachlosswidastaund Wärmeduachgaungswidastaund Wärmeduachgaungskoeffizient
Da Wärmeduachgaungswidastaund RT [m²K/W] (dt. Wärmedurchgangswiderstand) is de Summe vo oin Wärmeduachlosswidaständn unta Eibeziehung vo de Wärmeüwagaungswidaständ aun de Owaflächn. R T = ∑ R + R s , i + R s , e = ∑ d λ + R s , i + R s , e {\displaystyle R_{T}=\sum R+R_{s,i}+R_{s,e}=\sum {\frac {d}{\lambda }}+R_{s,i}+R_{s,e}} mit: RT ... Wärmeduachgaungswidastaund [m²K/W] R ... Wärmeduachlosswidastaund [m²K/W] Rs,i ... Innara Wärmeüwagaungswidastaund [m²K/W] Rs,e ... Aißara Wärmeüwagaungswidastaund [m²K/W] d ... Dickn vo de anzlnan Schichtn [m] λ ... Wärmeleitfähigkeit vo de anzlnan Schichtn [W/mK] Bei inhomogenan Bautäun, z. B. de Spoan beim Dachl, wo dazwischn de Dämmung is, berechnat ma se den oban und untan Grenzwert. Da Mittlwert davau is da Wärmeduachgaungswidastaund. Da obare Grenzwert deaf maximoi des 1,5-foche vom untan betrogn. Ihn oban Grenzwert R'T eahoidn ma afoch duach a flächngwichtete Mittelung vo de Täuwärmeduachgaungswidaständ. R T ′ = ∑ R T , k f k {\displaystyle R_{T}'=\sum {\frac {R_{T,k}}{f_{k}}}} R'T ... obara Grenzwert vom Wärmeduachgaungswidastaund [m²K/W] RT,k ... Wärmeduachgaungswidastaund fian Ohschnitt k [m²K/W] fk ... Flächnauntäu vom Ohschnitt k [%]; de Summe vo oin fk is 1. Des haßt, mir rechnan se afoch fia jedn Ohschnitt gaunz noamäu ihn Wärmeduachgaungswidastaund aus (a
f5f1f0f1 Tutschach is a glans Derfl und a Katastralgmoa in da Gmoa Aflenz im Bezirk Bruck an da Mur in da Steiamoak. Es keat zua Gemeinde Aflenz/Lound und hot umara 150 Eihwohna. Zum Johreswexl 1979/1980 woarn in da Katastralgmoa Tutschach zsammgrechnt 36 Bauflächn mit 18.198 m² und 46 Gärten auf 27.599 m², 1989/1990 woarn´s 36 Bauflächn. 1999/2000 woar die Aunzohl der Bauflächn auf 138 angewachsen und 2009/2010 bestanden 64 Gebäude auf 142 Bauflächn. De Katastralgmoa ist laundwirtschoftli prägt. 52 Hektar sand zum Johreswexl 1979/1980 laundwirtschoftli gnutzt gwesn und 65 Hektar woarn forstwirtschaftli gefiahrte Woidflächn. 1999/2000 is auf 47 Hektar Laundwirtschaft betriebn wordn und 66 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 43 Hektar ois laundwiatschoftliche Flächn gnutzt und Foastwirtschoft is auf 65 Hektar betriebn woarn. De duachschnittliche Bodenklimazahl vo Tutschach is 25,9 (zum Staound 2010). Olle poa Joa find in Tutschach is "Doaffest" stott. Bei dem spüt fia gwenli da "Brunner Express" und es findn Beweabe wie Tutschach suacht den Supasta stott. BEV: Regionalinformation 31.12.2018 auf bev.gv.at (online (Memento des Originals [1] vom 11. Mai 2019 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung
De spezielle Relativitetstheorie (dt. spezielle Relativitätstheorie, engl. special relativity - moast ohne "theory") is de oigmoa akzeptiade physikalische Theorie ibas Vahejtnis vo Raum und Zeid. Relativitetstheorie hoassts, weis do um de Relativitet vo Zeiddauan, vo Lengan und um de relative Bewegung vo Systeman geht. Spezielle Relativitetstheorie hoassts zweng da Untascheidung zua oigmoanan Relativitetstheorie, in dea wo aa no de Gravitation a Roin spuit. De spezielle Relativitetstheorie is zan easchn Moi anno 1905 im Afsotz Zur Elektrodynamik bewegter Körper vom Albert Einstein vaeffentlicht worn. De Theorie beruat auf Voaorbatn vom Hendrik Antoon Lorentz und vom Henri Poincaré. Albert Einstein: Zur Elektrodynamik bewegter Körper. In: Annalen der Physik und Chemie. 17, 1905, S. 891–921 (ois Faksimile (Memento des Originals [1] vom 6. Nóvémber 2015 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/users.physik.fu-berlin.de; PDF; 2,0 MB)
Raum (engl.: space) is a dreidimensionoie Ausdehnung, in dea wo Keapa und Fejda a relative Posizion und a Richtung hom. In da modeana Physik wead da Raum ofd zamm mid da Zeid ois viadimensionoie Raumzeid gseng. Seth Shostak on Space Exploration space - physics and metaphysics. In: Encyclopedia Britannica.